# Alojz Peterle

### Izvor: Wikipedija

Alojz (Lojze) Peterle (Čužnja Ves kraj Trebnja, 5. srpnja 1948.), slovenski političar i diplomat

Bio je šef stranke SKD - Slovenskih kršćanskih demokrata, od njenog osnivanja koncem 1980. pa do 2000.kad se stranka ujedinila sa SLS-om (Slovenska ljudska stranka). Peterle je jedan od onih koji je najviše pridonio tome da se Slovenija odvoji od Jugoslavije i postane samostalna.

Nakon parlamentarnih izbora 1990.god. Peterle je postao Premijer Slovenije. 1991.godine proglašava neovisnost Slovenije od Jugoslavije i to bez uporabe sile. Do 1992. god. je bio Premijer, a onda na vlast dolazi koalicija na čelu s Janezom Drnovšekom. Od siječnja 1993. do listopada 1994. Peterle je bio zamjenik Premijera i Ministar vanjskih poslova.

1994. godine Peterle je dao ostavku na svoju funkciju zbog sukoba unutar koalicije, odnosno zbog toga što je Drnovšek imenovao Jožefa Školča, člana svoje liberalno-demokratske stranke, za Predsjedavajućeg Parlamenta, a Peterle je predlagao da Predsjedavajući bude iz stranke Kršćanskih demokrata. Slovenski kršćanski demokrati su ostali u koaliciji, ali su se često razilazili u mišljenjima. 1996.god. Peterle je zahtijevao smjenu ministra vanjskih poslova [[Zoran Thaler|Zorana Thalera] koji, po Peterleovom mišljenju, nije dovoljno poboljšao i unaprijedio odnose s Italijom.

Nakon što je 2000. Vlada pala, Peterle ponovno postaje Ministar vanjskih poslova, u vrijeme dok je Predsjednik Vlade bio Andrej Bajuk, od lipnja do rujna 2000. kad Drnovšek ponovno dolazi na vlast.

Peterle sa svojom diplomatskom politikom stalno pokušava poboljšati odnose s drugim zemljama kako bi osigurao dobar glas i ugled Slovenije u međunarodnoj zajednici.

U izborima za Europski Parlament 2004. godine Peterle je ispred stranke Nova Slovenija izabran za zastupnika.

U studenom 2006.godine Peterle službeno objavljuje svoju kandidaturu za predsjedničke izbore sljedeće godine(aktualni predsjednik Janez Drnovšek).

Uz to, Peterle je član "Steering Committee"-a u Parlamentu, koji ima za cilj inicijativu pod naslovom:"Europi dati dušu"

Trenutno je Peterle poslanik u EP i

- Član poslaničke delegacije EPP-ED,
- Član Odbora za inozemne poslove prei EP (Committee n Foreign Affairs),
- EPP-ED koordinator za međureligijski dijalog s Ortodoksnom Crkvom,
- Član Delegacije za odnose sa zemljama Jugoistočne Azije i ASEAN-a (Association of Southeast Asian Nations),
- Član-zamjenik pri Delegaciji za odnose EU-Rusije, Odbor za parlamentarnu suradnju,
- Član-zamjenik u Odboru za okoliš, zdravlje i zaštitu potrošača,
- Predsjednik Europske parlamentarne radne grupe "MEPs protiv raka",
- Član odbora Schuman fondacije

Dobavljeno iz "http://hr.wikipedia.org../../../a/l/o/Alojz_Peterle_b7f7.html"

Kategorije: Nedostaju wikipoveznice | Slovenski političari | Diplomati

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Polski
- Slovenščina
- Српски / Srpski
- Svenska